62 
(Dasypus novemeinctus.) 
mellem Felterne (en Ordning, der kan spores ogsaa i Skulderskjoldets Plader); tydelige, 
grenede Aare-Indtryk udgaa fra dem. Paa Benpladerne i og nærmest Skjoldets Siderand 
er Midtfeltets Yderside buet mere eller mindre stærkt udad. 
Lendeskjoldet er betydelig længere; i Midten findes 18(16)—23 Tværrækker af Smaa- 
plader, ved Sideranden nogle flere. Bagrandens Udsnit for Halen er betydelig større. 
Smaapladerne ere meget mindre, formede som i Skulderskjoldet, den forreste Tværrække 
dog nærmest som Belternes Smaaplader. Paa ingen af Smaapladerne i Skjoldets Midte 
findes nogen stor Kirtelgrube. 
Halens Pandser er meget fast; dets Smaaplader ere i Halens inderste Halvdel eller 
mere ordnede i skarpt udprægede Ringe, tydelige ogsaa paa Halens Underside; Ringenes 
Tal er 10—12 eller mere; hver Ring er sædvanlig dannet af 2 Tværrækker Benplader, 
stillede i regelmæssigt Skifte, hvortil der i de 5—6 inderste Ringe oftest svarer 3 Rækker 
Hornplader, medens Benplader og Hornplader i de ydre Ringe svare til hverandre; i Halens 
Spids ere Skællene mere eller mindre tydelig ordnede i Længderader og stillede i Skifte. 
I de fire midterste Længderækker af Hornplader paa det meste af Halens Underside bærer 
hver Plade en skarp Længdekam; svag Antydning af Kjøl kan findes ogsaa paa andre af 
Halens Skæl. — Af de tre Tværrækker Hornplader, der oftest findes i Halens inderste 
Ringe, svare de to forreste til den forreste af de to Rækker Benplader. I den forreste af 
de tre Rækker Hornplader ere de enkelte Plader ret smaa, trekantede eller femkantede, 
dækkende over Dele af to sammenstødende Benplader. I den mellemste af de tre Rækker 
Hornplader ere de enkelte Plader anselige, oftest regelmæssig sexkantede, dækkende over 
den bageste Del af den tilhørende Benplade og ofte skydende sig lidt ind over Forranden 
af den følgende. I den bageste af de tre Rækker Hornplader ere de enkelte Plader endnu 
større, regelmæssig femkantede, dækkende hver sin Benplade. Paa de fjernere Ringe ind- 
skrænkes og forsvinder den forreste Række af Hornplader, medens den mellemste Række 
udvider sig fremefter og tilsidst helt dækker den tilhørende Benplade og bliver langstrakt, 
femkantet eller firkantet. Paa Halens ikke ringede Del ere Hornpladerne mest langstrakt 
sexkantede eller ægformede, hver Plade svarende til sin Benplade. — Benpladerne i Halens 
inderste Ringe ere regelmæssig langstrakt femkantede, stillede i Skifte, skydende sig ind 
mellem hverandre; i de ydre Ringe overholdes den skiftevise Stilling mindre strengt, især 
paa Halens Underside, og Benpladerne formes som langstrakte Firkanter; i Halens ikke 
ringede Del ere Benpladerne formede som de tilsvarende Hornplader. De Benplader, der 
svare til de kjølbærende Skæl paa Halens Underside, have et mere eller mindre tydeligt 
Indhak i Bagranden, der ligesom fatter om Kjølen paa det følgende Skæl. Hver Benplade 
i den forreste Tværrække i Halens forreste Ringe har i Forranden en anselig Glideflade; 
Pladens Overside bærer et stort Midtfelt, der indtager hele Pladens bageste Del og kun 
fortil er omgivet af to eller tre mindre Randfelter, der ere afgrændsede ved ret skarpe 
